google/wiki40b huggingface dataset:
Στοά Αδριανού

Περιγραφή

Είναι ένα από τα μεγαλύτερα αρχαία οικοδομήματα της Αθήνας. Βρίσκεται μεταξύ των οδών Αιόλου, Ηφαίστου, Άρεως και της Πύλης της Αγοράς. Έχει σχήμα τετράγωνο επίμηκες, διαστάσεων από δυτικά προς ανατολικά 122 μέτρων, από βόρεια προς νότια 82 μέτρων. Σχετικά άριστα διατηρημένος είναι ο μετώπιος δυτικός τοίχος, ο οποίος καταλήγει στην κυρία πύλη του οικοδομήματος. Ο αντίστοιχος ανατολικός τοίχος είναι κατεστραμμένος. Ο τοίχος είναι κατασκευασμένος με μεγάλους πεντελικούς λίθους. Μπροστά του είναι τοποθετημένοι επτά μονόλιθοι κίονες χωρίς ραβδώσεις από λίθο φρυγίο, που μοιάζει με αλάβαστρο. Έχουν ύψος 8 μέτρα και 60 εκατοστά και διάμετρο 90 εκατοστά. Τα επιστύλια σώζονται. Στο τέλος του τοίχου στέκουν δύο ραβδωτοί κορινθιακοί κίονες, οι οποίοι χρησίμευαν ως κύρια πύλη της Ποικίλης στοάς. Στο νότιο τέρμα του τοίχου σώζονται βυζαντινές αγιογραφίες, μαρτυρία μεταγενέστερου χριστιανικού ναού που έχει κατεδαφιστεί.
Στο εσωτερικό της στοάς έγιναν ανασκαφές από την Αρχαιολογική Εταιρεία και ανακαλύφτηκαν πολλά οικήματα, ίχνη κιόνων, πλάκες, τμήματα αλαβάστρου, και αμμοκονίας, και αναπαραστάθηκε όλο το διάγραμμα του οικοδομήματος. Υπολογίζεται ότι περιείχε πάνω από εκατό κίονες.
Διοργανώσεις Ε.Π.Σ. Ηλείας 2003–04

Β κατηγορία

Στην Β κατηγορία μετείχαν 36 ομάδες χωρισμένες σε 3 ομίλους.

Γ κατηγορία

Στην Γ κατηγορία μετείχαν 33 ομάδες χωρισμένες σε 3 ομίλους.

Κύπελλο Ηλείας

Τελικός
17 Μαρτίου 2004 Αστέρας Αμαλιάδας - Πέλοπας Πύργου 3-0 - εθνικό στάδιο Πύργου -
Εθνόσημο του Κιριμπάτι

Το εθνόσημο του Κιριμπάτι δείχνει ένα κίτρινο πτηνό (μεγάλη φρεγάτα) πάνω από έναν ανατέλλοντα ήλιο σε φόντο κόκκινο ανάμεσα σε μπλε και λευκές λωρίδες (σύμβολο του Ειρηνικού Ωκεανού). Οι 3 ομάδες από γραμμές συμβολίζουν τα Νησιά Γκίλμπερτ, τα Νησιά Φοίνικα και τα Νησιά Γραμμής Ισημερινού. Οι 17 ακτίνες του ήλιου αντιπροσωπεύουν τα 16 νησιά από το σύμπλεγμα των Νησιών Γκίλμπερτ και το νησί Μπανάμπα (πρώην Νησί του Ωκεανού). Σε κορδέλα πάνω στο θυρεό είναι το ρητό στη γλώσσα i-Kiribati Te Mauri Te Raoi Ao Te Tabomoa (Υγεία, Ειρήνη και Ευημερία).
Το εθνόσημο προτάθηκε την 1η Μαΐου 1937 στα τότε βρετανικά Νησιά Γκίλμπερτ και Έλις και αποτελεί το επίσημο εθνόσημο του Κιριμπάτι από το 1979 με το νέο εθνικό ρητό.
Το ίδιο μοτίβο βρίσκεται και στη Σημαία του Κιριμπάτι.
Μπαραμπαΐγκ

Ιστορία

Κατά το 1990, πολλοί Μπαραμπαΐγκ (Barabaig), εκδιώχθηκαν δια της βίας από τις Πεδιάδες Μπασότου (Basotu Plains), προκειμένου να δημιουργηθεί χώρος για ένα ευρείας κλίμακας πρόγραμμα καλλιέργειας σιταριού των κυβερνήσεων Καναδά και Τανζανίας.

Κοινωνία

Οι Μπαραμπαΐγκ (Barabaig), ζούνε από το κυνήγι, την γεωργία και την κτηνοτροφία. 
Υπάρχει ένα έθιμο όπου κυνηγούν τους εχθρούς τους μόνο με δόρατα, οι οποίοι είναι: ελέφαντες, λέοντες και άλλα θηρία. Οποιοσδήποτε που το κάνει, θα θεωρείται ως "ghadyirochand" ή ήρωας και θα επιβραβεύεται από δώρα με βοοειδή, γυναίκες και κύρος στην φυλή του.
Πετάλεια Κέρκυρας

Ονομασία

Πιθανολογείται ότι το όνομα της έχει προκύψει λόγο του ότι έχει κτιστεί μέσα σε ένα πέταλο βουνών ώστε να είναι αθέατη στους πειρατές.

Γενικά

Είναι ένας από τους πολλούς παλιούς παραδοσιακούς οικισμούς της νήσου, που κτίστηκαν σε υψόμετρο, μακρυά από τη θάλασσα για το φόβο των πειρατών. Στην περιοχή, αν και ορεινή,  καλλιεργούνται ελιές καθώς και σημαντικές καλλιέργιες σε κουμ κουάτ. Άλλα προϊόντα, σε πιο περιορισμένη παραγωγή, είναι το κρασί, τα καρύδια και τα εσπεριδοειδή.
Γύρω από το χωριό υπήρχαν κάποτε δάση με βελανιδιές που όμως χρησιμοποιήθηκαν για ξυλεία ναυπήγησης, πρώτα από τους Ενετούς και αργότερα από τους Γάλλους.
Στον οικισμό υπάρχει το οίκημα του παλιού δημοτικού σχολείου που λειτούργησε από το 1911 μέχρι το 1991.
Οροσειρά Σαγιάν

Γεωγραφία

Ενώ το μέσο υψόμετρο είναι 2000 μ., γρανίτες και μεταμορφωσιγενείς σχιστόλιθοι φθάνουν πάνω από τα 3.000 μ. Η υψηλότερη κορυφή είναι το Μονχ Σάρινταγκ με ύψος 3.492 μ. Οι κυριότερες ορεινές διαβάσεις βρίσκονται 1.800 έως 2.300 μ. πάνω από τη στάθμη της θάλασσας, Για παράδειγμα η διάβαση Μουζτάχ φθάνει στα 2.280 μ, η διάβαση Μόνγκολ στα 1980 μ, η διάβαση Τένχιζ στα 2.280 μ και η διάβαση Όμπο-σαρίμ στα 1.860 μ.
Σε μήκος 92°E το σύστημα των δυτικών Σαγιάν διαπερνά ο Ούλουγκ-Χεμ (ρωσικά: Улуг-Хем‎) ή άνω Γενισέι. Από το μογγολικό υψίπεδο η ανύψωση είναι βαθμιαία gentle, αλλά από τις πεδιάδες της Σιβηρίας είναι πολύ πιο απόκρημνη, παράτογεγονός ότι η οροσειρά καλύπτεταιαπό μια ευρεία ζώνη υποδεέστερων οροσειρών αλπικού χαρακτήρα, για παράδειγμα οι οροσειρές Ουζίνσκ, Όγια, Τούνκα και η Κιτόι.
Ανάμεσα στο ρήγμα του Γενισέι και της λίμνης Χουβσγκούλ σε μήκος 100° 30' E. το σύστημα φέρει επίσης την ονομασία Γιέρχικ-τάιγκα. Η χλωρίδα είναι συνολικά φτωχή, αν και οι υψηλότερες περιοχές είναι γεμάτες δάση πεύκου και σημύδας, με ροδόδενδρα και άλλα είδα. Λειχήνες και βρύα καλύπτουν πολλούς από τους βράχους στις υψηλότερες πλαγιές.

Η εποχή των παγωτώνων στα ανατολικά όρη Σαγιάν

Σε αυτή την περιοχή στην οποία υπάρχουν μικροί πλέον παγετώνες, στην τελευταία περίοδο των παγετώνων οι παγετώνες κυλούσαν από το μασίφ του Μούντου Σαρντίκ 3.492 μ δυτικά της Βαϊκάλης και από το παγωμένο υψίπεδο (γρανίτης και γνεύσιος) των ανατολικών Σαγιάν έκτασης 12.100 χλμ². όπως επίσης από τις ανατολικές κορυφές ύψους 2.600 – 3.110 μ. στην κοιλάδα Τουνκίσκαγια Ντολίνα και ενώνονταν σε ένα παγετώνα  πλάτους περ. 30 χλμ. 
Το μέτωπο του παγετώνα που κυλούσε ανατολικά στη λίμνη Βαϊκάλη, τελείωνε στα 500 μ. πάνω από τη στάθμη της θάλασσας (51°48’28.98”N/103°0’29.86”E). Τα όρη Χάμαρ Ντάμπαν Ήταν καλυμμένα με παχύ στρώμα πάγου που γέμιζε το ανάγλυφο της κοιλάδας. Από την άνω κοιλάδα Σλουζάνσκα  (51°32’N/103°37’E) καιαπό παράλληλες κοιλάδες όπως η Σνιρσντάγια παγετώνες εκροής κυλούσαν βόρεια προς τη Βαϊκάλη. Κατά την τελευταία παγετώδη περίοδο η γραμμή χιονιού του παγετώνα βρισκόταν μεταξύ των 1.450 και 1.250 μ. Αυτό σημαίνει μείωση της ζώνης χιονιού κατά 1.500 μ συγκρινόμενη με τη σημερινή ζώνη χιονιού. Βέβαια θα πρέπει να ληφθεί υπόψη ότι η μέση θερμοκρασία είναι 7,5 έως 9°C υψηλότερη από τον περίοδο της τελευταίας παγετώδους
Olympus Airways

Ιστορία

Το 2015 η Olympus Airways απέκτησε το Πιστοποιητικό Αερομεταφορέα (AOC), σύμφωνα με την Υπηρεσία Πολιτικής Αεροπορίας (ΥΠΑ).
Μέτρο

Προέλευση

Ο ορισμός του μέτρου έγινε στη Γαλλία το 1791 από την Ακαδημία των Επιστημών (Académie des sciences), ως ένα δεκάκις εκατομμυριοστό της απόστασης από τον ισημερινό προς το Βόρειο Πόλο, του μεσημβρινού της Γης που διασχίζει το Παρίσι. Το όνομα της νέας μονάδας ήταν mètre, από την ελληνική λέξη μέτρον. Υιοθετήθηκε από τη Γαλλική Κυβέρνηση το 1795, και έκτοτε έχει εξαπλωθεί σχεδόν σε όλες τις χώρες του κόσμου.

Πορεία

Το 1875, είκοσι χώρες υπέγραψαν τη Συνθήκη του Μέτρου (Convention du Mètre), με την οποία καθιερώθηκε το μέτρο του 1791 ως πρωτότυπο του μέτρου, αν και αμφισβητήθηκε η ακρίβεια του αρχικού υπολογισμού σε σχέση με το μεσημβρινό των Παρισίων. 
Το αποτέλεσμα της Συνθήκης ήταν η δημιουργία του Διεθνούς Γραφείου Μέτρων και Σταθμών (Bureau International des Poids et Mesures), με έδρα την Γαλλική πόλη Sèvres, το οποίο θα διατηρούσε τις νεοορισθείσες μονάδες (πέρα από το μέτρο, ορίσθηκε και το κιλό) και θα διατύπωνε τις σχέσεις των άλλων μονάδων με αυτές. 
Το 1893, το πρωτότυπο μέτρο μετρήθηκε πάλι με ιντερφερόμετρο, και βρέθηκε ως 1.553.164,13 φορές το μήκος κύματος της κόκκινης γραμμής του φάσματος του καδμίου στον αέρα, στα 760 mm ατμοσφαιρικής πίεσης και στους 15 βαθμούς Κελσίου. Ωστόσο, ο ορισμός του δεν άλλαξε μέχρι το 1960, οπότε στις 14 Οκτωβρίου, ορίσθηκε εκ νέου από την 11η Γενική Συνέλευση Μέτρων και Σταθμών (Conférence Générale des Poids et Mesures) ως ίσο με 1,650,763.73 φορές το μήκος κύματος της πορτοκαλοκόκκινης γραμμής του φάσματος του στοιχείου του ⁸⁶Kr στο κενό.
Τέλος, το μέτρο ορίσθηκε για τελευταία φορά το 1983 από την 17η ΓΣΜΣ ως το μήκος που διανύει το φως στο κενό σε χρόνο 1/299.792.458 του δευτερολέπτου ακριβώς, και αυτός ο ορισμός ισχύει μέχρι σήμερα.

Εξάπλωση

Σήμερα είναι πιθανό το μέτρο (και το μετρικό σύστημα γενικότερα) να έχει καθιερωθεί σε σχεδόν ολόκληρο τον κόσμο πέρα από τις Η.Π.Α., οι οποίες χρησιμοποιούν παλαιές Αγγλικές μονάδες όπως το πόδι (foot) και η ίντσα (inch) για το μήκος, και η λίβρα (pound, συντομογραφικά lbr.) και η ουγγιά (ounce) για το βάρος. Τις μονάδες αυτές χρησιμοποιούσε και η Αγγλία επίσημα μέχρι τη δεκαετία του 1960 (όπως και ο Καναδάς και παλιές Αγγλικές αποικίες, η Αυστραλία, η Νέα Ζηλανδία και η Νότια Αφρική), αν και ακόμη υπάρχει σύγχυση όσον αφορά στη χρήση τους.
Κλαυδία των Μεδίκων

Βιογραφία

Ήταν η τέταρτη κόρη του Φερδινάνδου Α΄ μεγάλου δούκα της Τοσκάνης και της Χριστίνας, κόρης του Καρόλου Γ΄ δούκα της Λωρραίνης.
Διαιθυλοθειαιθέρας

Με διαλκυλίωση θειούχων αλάτων

Με διαλκυλίωση από αιθυλαλογονίδια θειούχων αλάτων παράγεται διαιθυλοθειαιθέρες:

Με αλκυλίωση αλάτων θειολών

Με μεθυλίωση από αιθυλαλογονίδια αλάτων αιθυλοθειόλης (π.χ. CH₃SK) παράγεται διμεθυλοθειαιθέρες. (Αντίδραση Williamson για θειαιθέρες):

Αναγωγή σουλφοξειδίων

Με αναγωγή διμεθυλοσουλφοξείδιου από υδροϊώδιο παράγεται διμεθυλοθειαιθέρας:

Επίδραση διαλογονούχου υδραργύρου

Με επίδραση διαλογονούχου υδραργύρου (HgX₂) παράγονται διαιθυλοθειουδραργιρικά άλατα:

Επίδραση αλκυλαογονιδίων

Με επίδραση αλκυλαογονιδίων (RX) παράγονται άλατα του σουλφωνίου:

Οξείδωση προς σουλφοξείδια

Με επίδραση υπεροξείδιου του υδρογόνου οξειδώνονται προς διαιθυλοσουλοφοξείδιο:

Χρήσεις

Ο διαιθυλοθειαιθέρας χρησιμοποιήθηκε ως διαλύτης για άνυδρα ορυκτά και σε λουτρά επιμετάλλωσης για χρυσό και ασήμι.
1908 (κόμικς)

To 1908 είναι ένα κόμικς που πρωτοκυκλοφόρησε τον Δεκέμβριο του 2018 από την Εκδοτική Belle Époque.

Θεματολογία

Η έκδοση είναι μια σειρά τύπου graphic novel, η οποία έχει αποκλειστικό περιεχόμενο την ιστορική διαδρομή του Παναθηναϊκού Αθλητικού Ομίλου από τη γέννησή του μέχρι σήμερα.
Χρονικά, εκκινεί από το 1906 και παρακολουθεί τον -τότε- πρωταθλητή στίβου του Εθνικού Γ.Σ. και μετέπειτα του Πανελληνίου, Γιώργο Καλαφάτη, στην προσπάθειά του να ιδρύσει, σε ηλικία 18 ετών και κόντρα στις αντιλήψεις της εποχής, οι οποίες ήθελαν μόνο τον κλασικό αθλητισμό ως ευγενές άθλημα και το ποδόσφαιρο περιθωριοποιημένο, ένα αμιγώς ποδοσφαιρικό σωματείο: τον Ποδοσφαιρικό Όμιλο Αθηνών, δηλαδή τον σημερινό Παναθηναϊκό.
Νίκη (Εθνικό Αρχαιολογικό Μουσείο αρ. 159)

Περιγραφή

Είναι κατασκευασμένο από μάρμαρο της Πάρου. Έχει ύψος 0,81 μέτρα. Διατηρείται σε καλή κατάσταση, λείπει όμως το αριστερό χέρι από τον αγκώνα, η δεξιά παλάμη και τα δάκτυλα του δεξιού ποδιού. Η κεφαλή και τα χέρια είχαν σπάσει και ανασυγκολλήθηκαν. Ο αριστερός ώμος είναι γύψινος, αποκαταστημένος. Παριστάνει μια νεαρή γυναίκα που περπατάει αέρινα με το δεξί πόδι σε βήμα εμπρός. Φοράει πέπλο λακωνικού ρυθμού, που είναι δεμένος με ζώνη κάτω από το στήθος. Το δεξιό στήθος και το δεξιό πόδι είναι ακάλυπτα. Η κόμη είναι μακρυά, τα μαλλιά κυματιστά, δεμένα πίσω κόμπο. Στον ώμο ανακαλύπτουμε υποδοχές, στις οποίες ήταν προσαρμοσμένα φτερά από μάρμαρο.

Ερμηνεία και ιστορική τοποθέτηση

Το άγαλμα παρουσιάζει την θεά Νίκη. Η εντύπωση του αέρινου βαδίσματος ενισχύονταν από τα φτερά, τα οποία χάθηκαν και δεν σώζονται. Το αγαλματίδιο ήταν τοποθετημένο στο ακροτήριο του αριστερού δυτικού αετώματος του ναού της Αρτέμιδος στην Επίδαυρο, και ανήκε στην ίδια ομάδα με τα εκθέματα αρ. 160 και 161. Είναι έργο του ύστερου 4ου αιώνα π.Χ..
Αντίοχος Γ΄ της Κομμαγηνής

Βιογραφία

Ήταν ο μόνος γιος τού Μιθριδάτη Γ΄ της Κομμαγηνής και της Ιοτάπας, κόρης τού Αρταβάσδη Α΄ της Μηδίας Ατροπατηνής. Οι γονείς του ήταν εξαδέλφια. 
Ο Αντίοχος Γ΄ είχε Αρμενική και Ελληνική καταγωγή. Λίγα γνωρίζουμε για τη βασιλεία του. Όταν το 17 πΧ απεβίωσε, δημιουργήθηκαν μεγάλα ζητήματα στο βασίλειο, που βρισκόταν σε πολιτική αναταραχή τότε. Οι αιτίες της κατάστασης δεν μας είναι σαφείς, αλλά μπορεί να είναι συνέπεια, τού ότι ο γιος του ήταν μικρός. Δημιουργήθηκαν δύο μερίδες: οι ευγενείς ήθελαν να τεθούν υπό την εξουσία της Ρώμης και οι πολίτες ήθελαν να διατηρηθεί η Κομμαγηνή ανεξάρτητη, υπό την εξουσία δικού της βασιλιά. 
Και οι δύο έστειλαν πρέσβεις στη Ρώμη, ζητώντας από τον Τιβέριο να αποφασίσει για το μέλλον της. Ο Τιβέριος την έκανε μέρος της επαρχίας της Συρίας. Αυτό κράτησε ως το 38 μΧ, όταν ο Καλιγούλας αποκατέστησε το βασίλειο στα τέκνα τού Αντιόχου Γ΄.
Ο Αντίοχος Γ΄ και ο γιος του Αντίοχος Δ΄ τιμήθηκαν σε μνημείο στην Αθήνα, το οποίο η πόλη αφιέρωσε στον εξέχοντα και σεβαστό πολίτη της Φιλόπαππο, εγγονό τού Αντιόχου Δ΄. Το αριστερό γλυπτό τού μνημείου είναι ο Αντίοχος Δ΄, όπως δηλώνει η από κάτω του επιγραφή "βασιλεύς Αντίοχος, βασιλέως Αντιόχου υιός".
Νίκος Στρατηγός

Δισκογραφία

Ως Ενορχηστρωτής, Πιανίστας και Μαέστρος έχει συνεργασθεί με πολλούς και γνωστούς τραγουδιστές ( Αλεξίου, Γαλάνη, Αρβανιτάκη, Βίση, Μητσιάς, Γαϊτάνος, Δήμου, Μπάσης, Κούκα, Αλκαίου κ.ά.) στην Δισκογραφία, σε συναυλίες στην Ελλάδα και το εξωτερικό, και έχει υπογράψει την Επιμέλεια Προγράμματος σε μεγάλο αριθμό Νυκτερινών Κέντρων όπως τα Δειλινά, η Νεράϊδα, το Taboo, το Πλατώ, η Διαγώνιος, το Χάραμα, το Ζούμ, ο Ζυγός και άλλα.
Ευρωλίγκα ανδρών 2017-18

Κατανομή των ομάδων

Συνολικά 16 ομάδες από εννέα χώρες αναμένεται να συμμετάσχουν στην Ευρωλίγκα 2017-18.

Κανονική περίοδος

Η κανονική περίοδος ξεκίνησε στις 12 Οκτωβρίου 2017.

Playoffs

Στα playoffs η πρόκριση για το Final Four δίνεται στις ομάδες που θα κερδίσουν τρεις αγώνες. Αν μια ομάδα κερδίσει τρεις αγώνες προτού πραγματοποιηθούν και οι πέντε συνολικά αγώνες της σειράς, οι εναπομείναντες αγώνες παραλείπονται. Οι ομάδες που τερμάτισαν στις υψηλότερες θέσεις στον όμιλο (1-4) παίζουν τον πρώτο, τον δεύτερο και τον πέμπτο (αν χρειαστεί) αγώνα της σειράς στην έδρα τους.
Ο 1οι αγώνες θα πραγματοποιήθουν στις 17 και 18 Απριλίου, οι 2οι στις 19 και 20, οι 3οι στις 24 και 25, οι 4οι στις 26 και 27 και ο 5ος (όπου χρειαστεί) 1 και 2 Μαΐου 2018.

Final Four

Οι αγώνες θα διεξαχθούν στην "Combank Arena" του Βελιγραδίου της Σερβίας το τριήμερο 18-20 Μαΐου 2018.
Γνωστική συμπεριφορική θεραπεία

Η γνωστική συμπεριφορική θεραπεία (ΓΣΘ, αγγλικά: cognitive behavioral therapy, CBT), γνωστή και ως γνωσιακή συμπεριφοριστική θεραπεία, είναι μια ψυχοκοινωνική παρέμβαση που είναι η πιο ευρέως χρησιμοποιούμενη πρακτική που βασίζεται σε τεκμηριώσεις για τη βελτίωση της ψυχικής υγείας. Με γνώμονα την εμπειρική έρευνα, η ΓΣΘ επικεντρώνεται στην ανάπτυξη προσωπικών στρατηγικών αντιμετώπισης που στοχεύουν στην επίλυση των σημερινών προβλημάτων και στην αλλαγή των προβληματικών μορφών των γνωστικών προσεγγίσεων (π.χ. σκέψεις, πεποιθήσεις και διαθέσεις), συμπεριφορές και συναισθηματική ρύθμιση. Αρχικά σχεδιάστηκε για να θεραπεύει την κατάθλιψη και τώρα χρησιμοποιείται για πολλές καταστάσεις ψυχικής υγείας.
1811 Μπρούβερ

Φυσικά χαρακτηριστικά

Η μέση διάμετρος του Μπρούβερ εκτιμάται σε 24 χιλιόμετρα περίπου. Ο Μπρούβερ περιστρέφεται γύρω από τον εαυτό του μία φορά κάθε 17 ώρες και 34 λεπτά (Brinsfield 2011).
Γεώργιος Κορέσιος

Βιογραφικά στοιχεία

Γεννήθηκε στη Χίο και εκπαιδεύτηκε στην Πίζα της Ιταλίας, όπου και δίδαξε τα ελληνικά, διαδεχόμενος τον Κρήτα Μοχέτη.
Επέστρεψε στην Ελλάδα και ακολούθησε το επάγγελμα του ιατρού. Αγωνίστηκε δυναμικά υπέρ της ορθόδοξης πίστης και γι' αυτό έγινε στόχος στις επιθέσεις των λατινοφρώνων Καρυοφύλλη και Αλλάτιου.
Απεβίωσε στην Χίο υπέργηρος και άγαμος.
Εκκρεμές

Εκκρεμές ονομάζεται ένα στερεό σώμα μέσα σε βαρυτικό πεδίο, το οποίο μπορεί να περιστρέφεται γύρω από οριζόντιο άξονα που δεν περνάει από το κέντρο βάρους του. Αν το εκκρεμές εκτραπεί από τη θέση ισορροπίας του, που είναι η κατακόρυφη ευθεία που διέρχεται από το σταθερό σημείο και το κέντρο βάρους του, τότε, λόγω βαρύτητας, το εκκρεμές τίθεται σε κίνηση. Επειδή το σκοινί δεν αλλάζει μήκος, τουλάχιστον θεωρητικά, το εκκρεμές εκτελεί μέρος κυκλικής κίνησης σε κύκλο που οριοθετείται από το σταθερό σημείο και το μήκους του σχοινιού. Αν δεν υπάρχουν απώλειες ενέργειας, κυρίως λόγω τριβών, το εκκρεμές εκτελεί ταλάντωση. Αν η γωνία εκτροπής είναι πολύ μικρή, τότε η ταλάντωση του εκκρεμούς μπορεί να θεωρηθεί απλή αρμονική ταλάντωση. Η περίοδος αυτής της ταλάντωσης είναι σταθερή, για αυτό χρησιμοποιήθηκε και χρησιμοποιείται σε μεγάλα ρολόγια και καμπαναριά.
Το εκκρεμές βρίσκει εφαρμογή στην κατασκευή ρολογιών, στην κατασκευή επιστημονικών οργάνων, όπως επιταχυντόμετρα και σεισμόμετρα. Στο παρελθόν χρησιμοποιούταν επίσης για την μέτρηση της επιτάχυνσης της βαρύτητας.
Κασιδιάρης Ιωαννίνων

Ο Κασιδιάρης ή Κασσιδιάρης είναι βουνό του νομού Ιωαννίνων με υψόμετρο 1.329 μέτρα. Αποτελεί τμήμα μιας οροσειράς που ξεκινά από τα ελληνο-αλβανικά σύνορα και κινείται με κατεύθυνση από ΒΔ προς ΝΑ, περιλαμβάνοντας τα όρη Μακρύκαμπο, Κασιδιάρη, Κουρέντων και Τόμαρο. Στα ανατολικά του απλώνεται η κοιλάδα του Καλαμά, ενώ δυτικά συνδέεται με τα Όρη Τσαμαντά.
Μολονότι στην κυριολεξία το όνομά του σημαίνει φαλακρός, σχεδόν ολόκληρος είναι καλυμμένος από φυσική βλάστηση. Στην πραγματικότητα παλαιά το βουνό έφερε το σλαβικό όνομα «Σιούτιστα» (κατσίκα χωρίς κέρατα), ενώ Κασιδιάρης αποκαλείτο μόνο μια κορυφή που πράγματι ήταν γυμνή από δέντρα. Όμως μετά τον Εμφύλιο Πόλεμο επιβλήθηκε η ονομασία της συγκεκριμένης κορυφής για ολόκληρο το όρος.
Ο Κασιδιάρης είχε βρεθεί στο επίκεντρο μιας πολιτικής διαμάχης κατά τη δεκαετία του '50, όταν κάποιοι βουλευτές της Ένωσης Κέντρου κατηγόρησαν το Γεώργιο Ράλλη (τότε υψηλόβαθμο στέλεχος της ΕΡΕ) ως απόλεμο. Αυτός προσέτρεξε στον αξιωματικό Στυλιανό Παττακό, μετέπειτα πρωτεργάτη της Χούντας των Συνταγματαρχών, ο οποίος εξέδωσε βεβαίωση ότι ο Ράλλης είχε πολεμήσει υπό τις διαταγές του εναντίον των «κομμουνιστοσυμμοριτών» (ενν. του Δημοκρατικού Στρατού) του Κασιδιάρη.
Η Πολυκατοικία

Πλοκή

Η σειρά αναφέρεται στους ενοίκους μίας πολυκατοικίας στην Αθήνα, συγκεκριμένα στην οδό Αλαμάνας. Σε κάθε επεισόδιο οι ένοικοι αντιμετωπίζουν διάφορα προβλήματα, είτε μεταξύ του, είτε με άλλα άτομα. Παράλληλα, η ζωή κάθε ένοικου περνάει από διάφορα στάδια, όπως έρωτες, χωρισμοί, αποχωρήσεις, ενώ έρχονται και νέοι ένοικοι. Στο τέλος της σειράς η πολυκατοικία καταστρέφεται, όμως οι ένοικοι της φτιάχνουν τις ζωές τους με έρωτες και γέννες. Μία νέα πολυκατοικία ετοιμάζεται μετά από κάποιους μήνες, έτοιμη να αντικαταστήσει την παλιά.
Αυστραλιανό Όπεν

Ιστορία

Το τουρνουά ονομαζόταν αρχικά πρωτάθλημα Αυστραλασίας (Australasian Championships) και στη συνέχεια μετονομάστηκε σε  Αυστραλιανό Πρωτάθλημα (Australian Championships), το 1927 και τελικά Αυστραλιανό Όπεν (Australian Open) το 1969. Σε αντίθεση με τα άλλα τρία τουρνουά Γκραν Σλαμ, τα οποία έγιναν ανοικτά το 1968, το Αυστραλιανό Όπεν έγινε ανοικτό για επαγγελματίες το 1969.

Λογότυπο

Το 2016 παρουσιάστηκε ένα νέο λογότυπο, χωρίς τη φιγούρα του Στέφαν Έντμπεργκ.

Νικητές

Το συνολικό χρηματικό ποσό που μοιράζεται ως έπαθλα στις 5 κατηγορίες (Απλό Γυναικών, Απλό Ανδρών, Διπλό Γυναικών, Διπλό Ανδρών και Διπλό Μικτό) ξεπερνά τα 30 εκατομμύρια δολάρια Αυστραλίας.
Φίλιππος της Ορλεάνης (1640-1701)

Παραμέληση των συζυγικών του καθηκόντων λόγω των ερωμένων του

Ως ομοφυλόφιλος είχε πολλούς ερωμένους με σημαντικότερο τον Φίλιππο της Λωρραίνης-Αρμανιάκ, ο οποίος ήταν ωραιότατος εξωτερικά, αλλά κτηνώδης και άθλιος. Ήταν ο κυριότερος εχθρός και των δύο συζύγων του. Ενοχλήθηκε αρχικά η πρώτη σύζυγός του Εριέττα, και ο κουνιάδος της βασιλιάς Λουδοβίκος ΙΔ΄, που είχε καταλάβει καλά την κατάσταση, πήρε το δικό της μέρος και όχι αυτό του αδελφού του.
Έπεισε τον βασιλιά (1670) να τον αιχμαλωτίσει και στη συνέχεια να τον εξορίσει στην Ρώμη. Αλλά ο Φίλιππος, που αδιαφορούσε έντονα για τη σύζυγό του Εριέττα, για τον πρόσθετο λόγο ότι δεν του είχε κάνει διάδοχο, αντέδρασε έντονα στον αδελφό του, ο οποίος αναγκάστηκε να τον επαναφέρει. Η Εριέττα πέθανε το 1671 και πολλές φήμες ακούστηκαν ότι δηλητηριάστηκε από τους ερωμένους του συζύγου της.
Η Άννα Γκονζάγκα πριγκίπισσα του Παλατινάτου τακτοποίησε τον δεύτερο γάμο του με την ανιψιά του συζύγου της, Ελισάβετ Καρλόττα του Παλατινάτου. Αρχικά, οι σχέσεις του μαζί της ήταν καλύτερες σε σχέση με αυτές με την πρώτη σύζυγό του. Αυτό οφειλόταν στο ότι του πρόσφερε τον ποθούμενο διάδοχο και καθόλου λόγω της αγάπης του σε αυτήν. Εξακολουθούσε να έχει την ίδια σχέση με τους εραστές του, κάτι που αργότερα το κατάλαβε και την ενόχλησε εξίσου. Δεν την ενοχλούσαν τόσο οι ομοφυλοφιλικές του τάσεις, όσο ότι την χρησιμοποίησε σαν όργανο για να αποκτήσει γιο.
Πέτυχε να παντρέψει τον γιο και διάδοχό του, Φίλιππο της Ορλεάνης, με την εξώγαμη κόρη του αδελφού του Φραγκίσκη Μαρία. Όταν αργότερα ο βασιλιάς κατηγόρησε τον ανιψιό του για αδιαφορία, ο πατέρας του Φίλιππος τον υπερασπίστηκε τόσο έντονα, που ένας υπηρέτης μπήκε στο δωμάτιο που λογομαχούσαν τα δύο αδέλφια και ζήτησε από τον Φίλιππο να μη φωνάζει έντονα γιατί ακουγόταν σε όλη την αυλή. Ήταν ο μοναδικός που τολμούσε να υψώσει τη φωνή του στο μεγάλο βασιλιά αδελφό του όταν ενηλικιώθηκε.
Πέθανε το 1701 από εγκεφαλικό επεισόδιο, που προκλήθηκε από μια έντονη διαμάχη με τον αδελφό του.
1784 Μπενγκουέλλα

Φυσικά χαρακτηριστικά

H μέση διάμετρος της Μπενγκουέλλα εκτιμάται σε 16,68 χιλιόμετρα. O φασματικός τύπος της είναι άγνωστος, ενώ το γεωμετρικό άλβεδό της είναι 0,0763 ± 0,014.
Κροατικές βουλευτικές εκλογές 2015

Οι κροατικές βουλευτικές εκλογές του 2015 διεξήχθησαν στις 8 Νοεμβρίου. Εξελέγησαν συνολικά 151 βουλευτές. Ήταν οι 8ες βουλευτικές εκλογές από το 1990 και οι πρώτες από το 2013, όταν η Κροατία εντάχθηκε στην Ευρωπαϊκή Ένωση.
Ο κυβερνών κεντροαριστερός συνασπισμός Η Κροατία Μεγαλώνει με αρχηγό τον πρωθυπουργό Ζόραν Μιλάνοβιτς αναμετρήθηκε με τον κεντροδεξιό Πατριωτικό Συνασπισμό με επικεφαλής την Κροατική Δημοκρατική Ένωση με αρχηγό τον επικεφαλής του κόμματος Τόμισλαβ Καραμάρκο.
Οι συντηρητικοί κέρδισαν την πρωτιά αλλά απέτυχαν να πάρουν αυτοδυναμία. Ο συνασπισμός της Κροατικής Δημοκρατικής Ένωσης (HDZ) κατέλαβε 59 έδρες (συμπεριλαμβανομένων των εδρών της διασποράς) στη Βουλή των 151 εδρών και ο συνασπισμός του SDP έλαβε 56 έδρες.
Η νέα κυβέρνηση έλαβε ψήφο εμπιστοσύνης στις 23 Ιανουαρίου 2016 από το κοινοβούλιο με πρωθυπουργό τον Τίχομιρ Ορεσκόβιτς.
Οι Πιγκουίνοι της Μαδαγασκάρης

Οι Πιγκουίνοι της Μαδαγασκάρης είναι αμερικανική τηλεοπτική σειρά κινουμένων σχεδίων, σε σκηνοθεσία των Μπρετ Χάαλαντ (Bret Haaland) και Νικ Φιλίππι (Nick Filippi) που προβάλλουν τα κανάλια Nickelodeon και Star. Σ' αυτή την ιστορία τέσσερις πιγκουίνοι-πράκτορες από την Μαδαγασκάρη, ο Κοβάλσκι (εφευρέτης), ο Ρίκο (δίνει χρήσιμες εφευρέσεις), ο Στρατιώτης (βοηθός) και ο Σκίππερ (αρχηγός) έχουν συχνά διαφορετικές ιστορίες με τους τρεις λεμούριους (Βασιλιάς Τζούλιαν, Υπηρέτης Μορίς, Μορτ) και με την ενυδρίδα Μαρλίν. Ζουν σε ένα ζωολογικό κήπο (γι' αυτό το λόγο γίνονται οι τρελές ιστορίες). Ειδικά ο Μορτ, είναι ένα αθώο πλασματάκι που βρωμάει, σακατεύεται σε κάθε επεισόδιο και του αρέσουν τα πόδια.
Στις ΗΠΑ έχουν προβληθεί 2 Κύκλοι, ενώ τώρα προβάλλεται ο 3ος. Στην Ελλάδα επίσης έχουν προβληθεί 2 και από 3 Ιανουαρίου 2013 άρχισε να προβάλλεται και ο 3ος.
Μάικλ Κερτίζ

Αμερικανικό Ινστιτούτο Κινηματογράφου

Το Αμερικανικό Ινστιτούτο Κινηματογράφου κατέταξε δυο από τις ταινίες του στη λίστα με τις 100 καλύτερες ταινίες όλων των εποχών. Οι ταινίες αυτές είναι το Καζαμπλάνκα που έλαβε την 3η θέση και το Ο Ουρανός της Δόξας που κατέλαβε την 98η θέση.
Α.Ο. Ταταύλα

Ιστορία

Ο σύλλογος ιδρύθηκε στα Ταταύλα της Κωνσταντινούπολης το 1896 με την ονομασία «Α.Σ. Ταταύλα» από τους Μενέλαο Καροτσιέρη και Γιασουμή Σκέντρη, έπειτα τη συγχώνευση των συλλόγων Γυμναστικός Σύλλογος «Ηρακλής» και Φιλεκπαιδευτική Αδελφότητα «Η Πρόοδος». Το 1968 ιδρύθηκε στην Αθήνα με την ονομασία «Α.Ο. Ταταύλα», αρχικά στα Πατήσια και έπειτα στο Παλαιό Φάληρο, όπου εδρεύει μέχρι σήμερα.
Με πλούσια κοινωνική, καλλιτεχνική και αθλητική δράση, ο σύλλογος στην μακρόχρονη πορεία του ανέδιξε αξιόλογους αθλητές, καλλιτέχνες και ανθρώπους των γραμμάτων. Στους Ολυμπιακούς Αγώνες του 1906 στην Αθήνα, στεφανώθηκαν οι Ολυμπιονίκες στο πένταθλο και στην αναρρίχηση επί κάλω Αλιμπράντης Γεώργιος και Αλιμπράντης Νικόλαος. Μέχρι τα μέσα του 1900, κατείχε αξιόλογη θέση ανάμεσα σε όλα τα σωματεία στην Τουρκία, διαθέτοντας τμήματα μεταξύ άλλων μπάσκετ, βόλλεϋ, ποδοσφαίρου, τέννις, πιγκ- πογκ, πάλης, ποδηλασίας και ενόργανης γυμναστικής.